Esperantistoj kampanjas por liberigi Bogatov
#000000
Komence de aprilo en Moskvo estis arestita Dmitrij Bogatov, esperantisto, komputisto kaj matematikisto. Oni akuzas lin pri disvastigo de “alvokoj al terorismo”. La 19-an kaj 20-an de junio ankaŭ esperantistoj partoprenos kampanjon por lia liberigo.
#000001
Laŭ akuzo li sub la kaŝnomo “Ajrat Baŝirov” en la reto instigis manifestaciantojn porti al la Ruĝa Placo “ĉifonojn, botelojn, benzinon, terebinton kaj ŝaŭmplaston”. Laŭ liaj advokatoj pri la alvoko kulpas ne li, sed alia persono, kiu uzis lian elirnodon de la sistemo Tor, kiu permesas anoniman aliron al la reto.
#000003
De tiam Dmitrij Bogatov restas malliberigita. En majo la homrajta organizaĵo Memorial rekonis lin kiel politikan prizonulon. La 19-an kaj 20-an de junio okazas internacia kampanjo por lia liberigo, kiun partoprenos almenaŭ kelkaj esperantistoj.
#000004
La kampanjo havas retejon ankaŭ en Esperanto, kaj ĝuste la 19-an kaj 20-an de junio la celo estas, ke eksterlandaj subtenantoj fotu sin kun afiŝo subtena al Bogatov ĉe rusiaj reprezentejoj, kaj poste afiŝu la fotojn en la reto kun la etikedo #freeBogatov.
#000005
Libera Folio petis ke Irina Gonĉarova, la kunordiganto de MASI, respondu al kelkaj demandoj lige kun la kampanjo.
#000006
Libera Folio: Kial laŭ vi gravas, ke esperantistoj partoprenu en la kampanjo?
#000007
Kiaj ĝis nun estis la reagoj al la aferoj inter esperantistoj en Rusio kaj alilande?
#000010
– Malgraŭ ke en lastaj jaroj pli kaj pli da homoj venas al Esperanto-kursoj pro la noblaj idealoj de Esperanto, por pleja parto tio estas abstraktaĵoj. Jes, kelkaj membroj de la Moskva Esperanto-Asocio MASI ĉeestadis la juĝprocesojn de Dmitrij – por esprimi al li, sidanta en la kaĝo, sian homan subtenon. Sed ĉu veran solidarecon? Ĉu iu pretas por liberiga agado? Dume ŝajnas, ke ne. Pri pli aĝa generacio eĉ ne temas. Neniu pretas enplektiĝi en politikon, neniu pretas riski ... Kaj laŭ mi gravas, ke decidoj pri protestaj agoj estu absolute memstaraj, estas privata afero de ĉiu homo.
#000012
– Mi admiras la rapidegan politikan maturiĝon de Tatjana, ŝiajn kuraĝon kaj senlacan diversflankan agadon por liberigi la edzon. Mi mem ĉeestis preskaŭ ĉiujn ĵuĝprocesojn, estis kun la protestantaj gejunuloj ĉe la Administrejo de la Prezidento dum la serio de unuopaj manifestacioj la 30-an de majo kaj korespondas kun Dmitrij per la socia interretmesaĝejo “Politika prizonulo”. Jen ĉio, pri kio mi povas raporti. Estas nia kulpo, ke ni maltro informas alilandajn esperantistojn pri la afero de Bogatov. Se oni ne scias – al kio oni reagu?
#000013
Kion vi esperas atingi per la kampanjo?
#000014
– Sincere dirante, persone mi ne kredas, ke la kampanjo povas iel influi al la verdikto. Ĝi dependos de multaj aliaj faktoroj, hazardaj koincidoj, la situacio en la lando en la tago de juĝado kaj tiel plu. Niaj protestaj agoj sur tiu fono estas, bedaŭrinde, tro malgravaj por iel influi. Amaskomunikiloj “aŭdeblas” nekompareble pli, sed ĉu sufiĉe por ke la ĵuĝo atentu ilin? Mi ĝojus erari ... Kial do ni protestas, se tio nenion ŝanĝos? Mi ne konas la motivojn de la aliaj. Mi povas respondi nur pri mi mem. Simple – ne eblas ne. Mi mem bezonas tion – laŭ mia propra konscienco. Kaj se paroli pri Esperantujo – jen eblo montri esperantistan solidarecon al alilandanoj, ĉefe al multegaj rusiaj gejunuloj kaj interretuzantoj atentantaj la Bogatov-aferon, montri same nature, kiel Dmitrij kaj Tatjana mencias Esperanton.
#000015
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000016
Mi estas esperantisto de la jaro 1989. Klarigu al mi, laux kiuj konkrete "noblaj idealoj de Esperanto" mi devas subteni revoluciistojn gxenerale kaj Bogatov-on aparte? Cxu esperantisto nepre devas esti opoziciulo k malamiko de registaro de lia lando?
Se Bogatov estas senkulpa, dum la jugxproceso liaj advokatoj tion pruvos.
Kial mi devas fidi al Goncxarova pli multe, ol al rusiaj policistoj?
#000019
Igorj, provu iom pli profunde ekscii prie! "subteni revoluciistojn" — pri kiuj 'revoluciistoj' temas? Mi ankaŭ profunde opinias, ke "revolucio" alportas kaosojn kaj suferojn (nu Vi mem bone scias Historion), sed ĉi foje – iu eluzis 'ekzitnodon' de TOR kaj publikigadis en tre specialigita retejo provokajn tekstoj, kiujn eble legis ne pli ol 5-8 personoj.
"Kompetentaj organoj" facile 'elkalkulis' lin kaj nun "alkudrigas" krimaferon kaj pos si – novajn steletojn, postenojn kaj ŝajnigon de laboro.
Da similaj "aferoj" oni jam fabrikis pli ol... Mi supozas, ke ankaŭ Vi tion scias.
Mi iom skeptike rilatas al protestoj, des pli espoj – ja espoj estas el influpovo treege malfortaj (kiel oni renomis straton "Esperanto", oni publike kraĉis je ordinaraj homoj kaj faris kiel ili volis, kraĉinte je ĉiuj normoj kaj leĝoj).
Mi esperas, ke la afero "disfalos" kaj el tio fariĝos sono el puo...
#000020
Estas kvazaŭ iu murdas en via ĝardeno, sed vi estas kondamnita pro la krimo ĉar ĝi okazis en via ĝardeno.
#000021
Do, vi jam sagxege verdiktis pri cxio: pri Bogatov (memmanifestita anarkiisto), pri rusia polico, pri la judxproceso, kiu ankoraux ne komencigxis... Sed mi dezirus atendi verdikton de la oficiala juĝisto. Cxu specialistoj pri "noblaj idealoj de Esperanto" permesos al mi tion?
#000022
Certe Vi estas prava pri tio, ke tute ne endus verdikti anstataŭ oficiala juĝisto.
Tamen mi ŝatus havi propran opinion prie. Almenaŭ de tiuj informeroj kiuj aperis en diversaj fontoj.
Ial tio koincidis, ke li estas espo, povas esti alia ano... Kaj kiel "laboras" 'kompetentaj organoj' mi havas imagon de kelkaj okazintaĵoj pri komputilistoj.
#000023
La titolo de la artikolo devintus esti pli preciza: "Kelkaj esperantistoj kampanjas por liberigi Bogatov".
#000024
Do Vi distanciĝas, por ne enmiksiĝi? 😉 Certe ne ĉiuj espoj 'enŝoviĝis'pro diversaj cirkonstancoj. Des pli, nuna esperantistaro ne estas homogena...
#000025
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000029
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000030
Aliĝi al 400 aliaj abonantoj
#000033